એ દરમિયાન આજે કોંગ્રેસના આગેવાનો ઈન્દુભા રાઓલ, રણજીત મૂંધવા, ગોપાલભાઈ અનડકટ, રાજુભાઈ, ભાવેશ પટેલ, સુરેશભાઈ સીતાપરા વિગેરે સાથે કાર્યકરોએ જિલ્લા શિક્ષણાધિકારીની કચેરીએ જઈ શિક્ષણમંત્રી ભૂપેન્દ્રસિંહ ચૂડાસમાના પ્રતીકાત્મક મગજનું ઓપરેશન કરે એ પહેલાં જ પોલીસ આવી પહોંચી હતી અને પૂતળું હસ્તગત કરી લીધું હતું, એક તબક્કે પૂતળાની ખેંચાખેંચી થતાં કાર્યકરો અને પોલીસ વચ્ચે ઘર્ષણ થયું હતું. જો કે પોલીસે પૂતળાનું મગજનું ઓપરેશન નિષ્ફળ બનાવ્યું હતું. એ પછી કાર્યકરોએ રામધૂન બોલાવી હતી. તેમજ કાર્યકરોએ જિલ્લા શિક્ષણાધિકારીને પોતાની રજૂઆત પણ સુપ્રત કરી હતી.